pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทยให้การต้อนรับคณะกรรมาธิการการปกครอง สภาผู้แทนราษฎร ในโอกาสเข้าเยี่ยม  และแลกเปลี่ยนความคิดเห็นการดำเนินภารกิจของกระทรวงมหาดไทย
วันอังคารที่ 15 ตุลาคม 2562
กระทรวงมหาดไทยให้การต้อนรับคณะกรรมาธิการการปกครอง สภาผู้แทนราษฎร ในโอกาสเข้าเยี่ยม  และแลกเปลี่ยนความคิดเห็นการดําเนินภารกิจของกระทรวงมหาดไทย
กระทรวงมหาดไทยให้การต้อนรับคณะกรรมาธิการการปกครอง สภาผู้แทนราษฎร ในโอกาสเข้าเยี่ยม
และแลกเปลี่ยนความคิดเห็นการดําเนินภารกิจของกระทรวงมหาดไทย
วันนี้ (11 ต.ค. 62) เวลา 09.30 น.ณ ห้องประชุมราชสีห์ ศาลาว่าการกระทรวงมหาดไทยนายนิพนธ์ บุญญามณี รัฐมนตรีช่วยว่าการกระทรวงมหาดไทยพร้อมด้วยผู้บริหารกระทรวงมหาดไทย ให้การต้อนรับ นายไพจิต ศรีวรขาน ประธานคณะกรรมาธิการการปกครอง และคณะ ในโอกาสเข้าเยี่ยม รับฟังการบรรยายสรุป และแลกเปลี่ยนความคิดเห็นเกี่ยวกับการดําเนินภารกิจของกระทรวงมหาดไทย และหน่วยงานในสังกัด เพื่อที่จะได้นําข้อมูลที่ได้รับ เสนอและผลักดันภารกิจงานของกระทรวงมหาดไทยให้เกิดประโยชน์สูงสุดต่อประชาชน
นายนิพนธ์ บุญญามณีกล่าวต้อนรับและขอบคุณคณะกรรมาธิการการปกครอง สภาผู้แทนราษฎรที่ได้มาเยี่ยมกระทรวงมหาดไทยในวันนี้ และร่วมในการแลกเปลี่ยนความคิดเห็นเกี่ยวกับการดําเนินภารกิจของกระทรวงมหาดไทย ปัญหาความเดือดร้อนของประชาชนในประเด็นปัญหาที่สําคัญ อาทิ ปัญหาอุทกภัยปัญหายาเสพติดปัญหาประชาชนไร้ที่อยู่อาศัย และไร้ที่ดินทํากิน ปัญหาการรุกที่ดินสาธารณะของประชาชน ปัญหาสาธารณูปโภคและปัญหาทางโครงสร้างผังเมือง และปัญหาการเข้ารับบริการ และการไม่ได้รับการแก้ไขปัญหาจากภาครัฐอย่างมีประสิทธิภาพ ปัญหาการจัดสวัสดิการให้แก่ประชาชนที่ยังไม่ครอบคลุมทุกพื้นที่รวมถึงปัญหาความเดือดร้อนของพี่น้องประชาชนอื่นที่เกี่ยวข้องกับกระทรวงมหาดไทย เพื่อที่จะหาแนวทางในการแก้ไขปัญหาร่วมกัน
จากนั้นนายบุญธรรม เลิศสุขีเกษมรองปลัดกระทรวงมหาดไทย กล่าวบรรยายสรุปภาพรวมการดําเนินงาน
ของกระทรวงมหาดไทยให้แก่คณะกรรมาธิการได้รับทราบและได้ให้แต่ละผู้บริหารหน่วยงานของกระทรวงมหาดไทยได้ชี้แจงแนวทางการดําเนินงานและการแก้ไขปัญหาให้กับประชาชนในประเด็นต่างๆซึ่งคณะกรรมาธิการได้ให้ข้อมูล ข้อเสนอแนะและข้อคิดเห็นที่เป็นประโยชน์ในการแก้ไขปัญหาและตอบสนองความต้องการของประชาชนในระดับพื้นที่แก่กระทรวงมหาดไทย
ในท้ายสุดนายนิพนธ์ บุญญามณีได้กล่าวเพิ่มเติมว่า การแก้ไขปัญหาในด้านต่าง ๆ แก่ประชาชน กระทรวงมหาดไทย มีความพร้อมที่จะดําเนินการตามภารกิจ อํานาจหน้าที่ตามกฎหมายโดยยึดแนวทางการบําบัดทุกข์ บํารุงสุข และมุ่งเน้นประชาชนเป็นศูนย์กลาง และพร้อมที่จะบูรณาการความร่วมมือกับหน่วยงานต่าง ๆ ในการแก้ไขปัญหาความเดือดร้อนของพี่น้องประชาชนในทุกพื้นที่.
กลุ่มงานเผยแพร่การประชาสัมพันธ์
กองสารนิเทศ สป.มท.
ครั้งที่171 /2562
วันที่ 11 ต.ค. 2562
รัฐบาลไทย-ข่าวทำเนียบรัฐบาล-รายงานสถานการณ์ฝุ่นละอองขนาดเล็ก PM 2.5 ประจำวันที่ 7 กุมภาพันธ์ พ.ศ. 2562
วันพฤหัสบดีที่ 7 กุมภาพันธ์ 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 7 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็ก PM 2.5
ประจําวันที่ 7 กุมภาพันธ์ พ.ศ. 2562
1.สถานการณ์ วันที่7กุมภาพันธ์2562
1. กรุงเทพมหานคร : ไม่มีสถานีที่มีค่า PM2.5 เกินมาตรฐาน
2. ปริมณฑล : ไม่มีสถานีที่มีค่า PM2.5 เกินมาตรฐาน
3. ทั่วประเทศ ยกเว้น กทม./ปริมณฑล : ค่า PM2.5 เกินมาตรฐาน 7 สถานี สูงสุดอยู่ที่จังหวัดขอนแก่น (99 ug/m3) ต่ําสุดอยู่ที่จังหวัดเลย (57 ug/m3)
คาดการณ์ 7 วันข้างหน้า : ระหว่างวันที่ 7 - 13 กุมภาพันธ์ 62 แนวโน้มคุณภาพอากาศยังคงมีผลกระทบต่อสุขภาพ และคาดการณ์ในวันพรุ่งนี้ พื้นที่กทม.และปริมณฑล ปริมาณ PM2.5 มีแนวโน้มเพิ่มขึ้น
แหล่งข้อมูล : กรมควบคุมมลพิษ กองจัดการคุณภาพอากาศและเสียง กทม. ข้อมูล ณ เวลา 12.00 น.
2.ข่าว ประจําวัน
กระทรวงสาธารณสุข รณรงค์สร้างความตระหนักรับรู้ และการป้องกันผลกระทบสุขภาพจากฝุ่นละอองขนาดเล็กแก่ประชาชนต่อเนื่อง
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า รัฐมนตรีว่าการกระทรวงสาธารณสุข และปลัดกระทรวงสาธารณสุข ได้กําชับให้กรมอนามัย ร่วมกับหน่วยงานที่เกี่ยวข้อง รณรงค์สร้างความตระหนักรับรู้และการป้องกันผลกระทบสุขภาพจากฝุ่นละอองขนาดเล็ก PM2.5 แก่ประชาชนต่อเนื่อง ขณะนี้ ได้จัดทําแผนปฏิบัติการเดือนกุมภาพันธ์ - มีนาคม 2562 โดยส่งทีมลงพื้นที่ให้ความรู้แก่ประชาชนที่สถานีรถไฟฟ้าสายสีม่วง ห้างสรรพสินค้า ให้ความรู้แก่ครูในการดูแลป้องกันเด็กเล็ก ส่งทีมวิทยากรไปให้ความรู้ในบริษัทต่าง ๆ และจัดหน่วยแพทย์และสาธารณสุขดูแลประชาชนพื้นที่เสี่ยงร่วมกับสํานักอนามัย กทม. รวมทั้งขอความร่วมมือสื่อมวลชน สถานีวิทยุ สถานีโทรทัศน์ ช่วยเผยแพร่ความรู้ไปสู่ประชาชนในวงกว้าง เน้นการปฏิบัติเพื่อหลีกเลี่ยงการสัมผัสฝุ่น โดยเฉพาะผู้ที่ต้องทํางานกลางแจ้งขอให้สวมหน้ากากป้องกันฝุ่น สวมให้แนบสนิทกับใบหน้า และรีบอาบน้ําทันทีที่กลับบ้าน กลุ่มเสี่ยงขอให้อยู่ในอาคาร ควรลดกิจกรรมกลางแจ้งที่ต้องใช้แรงมาก สวมหน้ากากป้องกันฝุ่นเมื่อออกจากบ้าน หากมีอาการเจ็บหน้าอก ใจสั่น หายใจลําบาก คลื่นไส้ อาเจียน หน้ามืด เหนื่อยมากกว่าปกติ ขอให้ไปพบแพทย์
3.สรุปผลการให้บริการสายด่วน1422ปรึกษาประชาชน วันที่ 6 กุมภาพันธ์ 2562
จํานวน - สาย
4.ข้อแนะนําประจําวัน
1. ประชาชนในพื้นที่เสี่ยงควรหลีกเลี่ยงทํากิจกรรมนอกบ้าน หากจําเป็นให้สวมหน้ากากอนามัยป้องกันฝุ่น
2. กลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว เช่น โรคหอบหืด ภูมิแพ้ โรคหัวใจ ควรลดกิจกรรมกลางแจ้งที่ต้องใช้แรงมาก เช่น วิ่ง ปั่นจักรยาน หากมีอากาผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์
3. คําแนะนําเพิ่มเติมเว็บไซต์กรมอนามัย กรมควบคุมมลพิษ หรือสายด่วนกรมควบคุมโรค 1422
ด้วยความปรารถนาดีจากกระทรวงสาธารณสุข
********************** 7 กุมภาพันธ์2562
รัฐบาลไทย-ข่าวทำเนียบรัฐบาล-กอช. ลงพื้นที่สงขลา ชวนฟังเสวนา “กอช. กับบำนาญภาคประชาชน”
วันจันทร์ที่ 26 มิถุนายน 2560
กอช. ลงพื้นที่สงขลา ชวนฟังเสวนา “กอช. กับบํานาญภาคประชาชน”
กอช. ร่วมกับ จ.สงขลาและเครือข่ายองค์กรการเงินชุมชน ชวนผู้สนใจร่วมฟังเสวนา “กอช. กับบํานาญภาคประชาชน”  ในวันที่ 28 มิ.ย.2560 เวลา 08.30 – 15.00 น. ณ ห้องจุติ เอ โรงแรม เจบี อ.หาดใหญ่ จ.สงขลา
กองทุนการออมแห่งชาติ หรือ กอช. ร่วมกับจังหวัดสงขลาและเครือข่ายองค์กรการเงินชุมชน ชวนผู้สนใจเข้าร่วมฟังเสวนา เรื่อง “กอช. กับบํานาญภาคประชาชน” ภายใต้โครงการส่งเสริมการออมเงินอย่างยั่งยืนกับเครือข่ายองค์กรการเงินชุมชน : กลุ่มออมทรัพย์เพื่อการผลิตและกลุ่มสหกรณ์ ในวันที่ 28 มิถุนายน 2560 เวลา 08.30 – 15.00 น. ณ ห้องจุติ เอ โรงแรม เจบี อ.หาดใหญ่ จ.สงขลา โดยมีนายขจรศักดิ์ เจริญโภคา รองผู้ว่าราชการจังหวัดสงขลา ให้เกียรติเป็นประธานในพิธีเปิดเวทีเสวนา ทั้งนี้ผู้เข้าร่วมงานจะได้เปิดโลกทัศน์ความรู้ทางการเงินและการออมเพื่อสิทธิประโยชน์บํานาญชราภาพกับ กอช. รวมถึงการแลกเปลี่ยนข้อคิดเห็นเพื่อสร้างความเข้าใจ และร่วมกันเสนอแนวคิดในการพัฒนาระบบบํานาญภาคประชาชน นอกจากนี้ภายในงานยังจัดให้มีกิจกรรมออกบูธนิทรรศการทางการเงินของ กอช. ธนาคารกรุงไทย ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) และธนาคารอาคารสงเคราะห์ (ธอส.) อีกด้วย
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า องค์กรการเงินชุมชนเป็นองค์กรภาคประชาชนที่เป็นกําลังสําคัญในการสร้างความมั่นคงในระดับท้องถิ่น ผู้แทนจากเครือข่ายองค์กรการเงินชุมชน ตลอดจนประชาชนในชุมชน จึงควรมีความรู้เบื้องต้นที่จะช่วยสร้างเศรษฐกิจฐานรากให้แข็งแรง โดยเฉพาะอย่างยิ่งด้านการบริหารจัดการทางการเงินส่วนบุคคลและการออมเพื่อยามชราภาพ การเสวนาครั้งนี้จึงเป็นเหมือนขุมทรัพย์ทางความรู้ที่ดี เพราะมีผู้ทรงคุณวุฒิจากหลากหลายหน่วยงาน ประกอบด้วย สํานักงานคลังจังหวัดสงขลา สํานักงานพัฒนาชุมชนจังหวัดสงขลา ธนาคารแห่งประเทศไทยสํานักงานภาคใต้ ปราชญ์ชาวบ้าน โดยนายเจริญ ดวงสุวรรณ และ กอช. มาให้ความรู้ความเข้าใจพร้อมแลกเปลี่ยนข้อคิดเห็นร่วมกัน
“ผู้ที่ผ่านการเข้าร่วมกิจกรรมในครั้งนี้ จะสามารถเป็นแกนนําในการส่งเสริมความรู้ทางการเงิน (Financial Literacy) อีกทั้งยังส่งเสริมให้เกิดพฤติกรรมการออมอย่างยั่งยืน อันจะเป็นประโยชน์ต่อตนเอง ครอบครัว ชุมชน และสังคมต่อไป อย่างไรก็ดีขอใช้โอกาสนี้เชิญชวนท่านที่อยู่ในจังหวัดสงขลาและพื้นที่ใกล้เคียงเข้าร่วมงานเวทีเสวนา เรื่อง “กอช. กับบํานาญภาคประชาชน” ได้ตามวันเวลาและสถานที่ดังกล่าวโดยไม่เสียค่าใช้จ่าย” นายสมพรกล่าว
สอบถามข้อมูลเกี่ยวกับกองทุนการออมแห่งชาติได้ที่ กอช. สายด่วนเงินออม 02-017-0789 ในวันและเวลาทําการ และติดต่อสมัครสมาชิกได้ที่ธนาคารกรุงไทย ธนาคารออมสิน ธ.ก.ส. และ ธอส. ทุกสาขาทั่วประเทศ และที่สถาบันการเงินชุมชนที่เข้าร่วมโครงการ... “กอช. ออมสบาย ได้บํานาญ” www.nsf.or.th
ฝ่ายประชาสัมพันธ์และสื่อสารองค์กร :
โทร. 02-017-0789 ต่อ 213, 224
Email : info@nsf.or.th
รัฐบาลไทย-ข่าวทำเนียบรัฐบาล-๘ เมษายน ๒๕๖๓ วันคล้ายวันสถาปนากระทรวงกลาโหม ครบ ๑๓๓ ปี
วันพุธที่ 8 เมษายน 2563
๘ เมษายน ๒๕๖๓ วันคล้ายวันสถาปนากระทรวงกลาโหม ครบ ๑๓๓ ปี
​​​​​​​กระทรวงกลาโหม จัดงานวันคล้ายวันสถาปนากระทรวงกลาโหม (๘ เมษายน พุทธศักราช ๒๕๖๓) อย่างเรียบง่าย สอดคล้องกับแนวทางและมาตรการในการเฝ้าระวัง ป้องกัน และควบคุมโรคติดเชื้อไวรัสโคโรนา ๒๐๑๙ (COVIC-19) ของกระทรวงกลาโหม
และรัฐบาล แต่ยังคงรักษาไว้ซึ่งขนบธรรมเนียมประเพณีที่ปฏิบัติสืบต่อกันมา กระทรวงกลาโหมจึงได้กําหนดจัดงานเป็นการภายใน โดยจัดพิธีถวายราชสักการะและถวายสักการะสิ่งศักดิ์สิทธ์ ในศาลาว่าการกลาโหม (๕ แห่ง) และพิธีสงฆ์ (ถวายสังฆทาน) ณ พุทธสถาน (ห้องเจ้าพ่อหอกลอง) ชั้น ๓ ในศาลาว่าการกลาโหม โดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นประธานในพิธี
กระทรวงกลาโหม ได้ถือกําเนิดขึ้นด้วยพระมหากรุณาธิคุณ และพระปรีชาญาณของพระบาทสมเด็จพระจุลจอมเกล้าเจ้าอยู่หัว นับเป็นเวลา ๑๓๓ ปีมาแล้ว ทั้งนี้กระทรวงกลาโหมเป็นองค์กรหลักด้านความมั่นคง ที่มีหน้าที่ในการพิทักษ์ รักษาไว้ซึ่งสถาบันพระมหากษัตริย์ เอกราช อธิปไตย บูรณภาพแห่งอาณาเขตและเขตทีประเทศไทยมีสิทธิอธิปไตย เกียรติภูมิ และผลประโยชน์ของชาติความมั่นคงของรัฐ และความสงบเรียบร้อยของประชาชน ตลอดจน การพัฒนาประเทศ ทั้งนี้กระทรวงกลาโหมให้ความสําคัญและความเร่งด่วนสูงสุดในการพิทักษ์ และเทิดทูนสถาบันพระมหากษัตริย์อย่างสมพระเกียรติ
ด้านการดําเนินงานกระทรวงกลาโหมให้ความสําคัญกับการเสริมสร้างความสัมพันธ์กับมิตรประเทศ และองค์การระหว่างประเทศ โดยเฉพาะประชาคมการเมืองและความมั่นคงอาเซียน เพื่อให้เกิดความร่วมมือในการเผชิญกับภัยคุกคามข้ามชาติ และภัยพิบัติทางธรรมชาติ พัฒนากลไกการบริหารจัดการความมั่นคงแบบบูรณาการ ทั้งกับส่วนราชการ ภาคเอกชน ภาคประชาสังคม และองค์กรที่ไม่ใช่รัฐ ตลอดจนสนับสนุนรัฐบาลในการแก้ไขปัญหาที่สําคัญ ของชาติ โดยใช้ศักยภาพของทหารในการดําเนินการ เพื่อประโยชน์ของประเทศและประชาชน อาทิ การลดความเหลื่อมล้ําของสังคม การแก้ไขปัญหาหนี้นอกระบบ การค้ามนุษย์ การก่อการร้าย อาชญากรรมข้ามชาติ การช่วยเหลือผู้ประสบภัยแล้ง ซึ่งถือว่าเป็นปัญหาหนักที่สุด ในรอบ 20 ปี การแก้ไขปัญหาหมอกควันและฝุ่นละอองขนาดเล็ก (PM 2.5) รวมทั้งการป้องกันและปราบปรามการกระทําผิดตามแนวชายแดนและ ทางทะเล การส่งเสริมการอนุรักษ์ทรัพยากรธรรมชาติ และการสร้างสภาพแวดล้อมที่ดีเพื่อพัฒนาคุณภาพชีวิตให้กับประชาชน
ด้านการแก้ปัญหาการแพร่ระบาดของ COVID - 19 กระทรวงกลาโหมได้ให้การสนับสนุน การดําเนินการของ “ศูนย์บริหารสถานการณ์ โควิด - 19 โดยประสานและบูรณาการการปฏิบัติร่วมกับกระทรวงสาธารณสุขและส่วนราชการที่เกี่ยวข้อง
สําหรับการพัฒนากองทัพนั้น ได้มีการพัฒนาความพร้อมให้สามารถรับมือภัยคุกคามและภัยพิบัติ ได้ทุกรูปแบบควบคู่ไปกับการป้องกันและแก้ไขปัญหาด้านความมั่นคงที่มีอยู่ ในปัจจุบันและในอนาคตมุ่งสู่การเป็นกองทัพชั้นนํา มีบทบาทสําคัญในด้านการรักษาความมั่นคงของรัฐเพื่อนําไปสู่การเป็น “กองทัพที่มีความพร้อมในการป้องกันและรักษาอธิปไตยของประเทศ และเผชิญกับภัยคุกคามได้ทุกมิติ ทุกรูปแบบ และทุกระดับ”
รัฐบาลไทย-ข่าวทำเนียบรัฐบาล-ใครว่าท่องเที่ยวไทยวิกฤต??
วันเสาร์ที่ 3 พฤศจิกายน 2561
ใครว่าท่องเที่ยวไทยวิกฤต??
- -
ปังปัง!! นักท่องเที่ยวต่างชาติใช้จ่ายเงินในไทยมากกว่าชาติไหนในเอเชีย
องค์การการท่องเที่ยวโลกแห่งสหประชาชาติ หรือ UN World Tourism Organization เผยข้อมูลล่าสุดระบุว่า ปี 2560 ประเทศไทยมียอดค่าใช้จ่ายของนักท่องเที่ยวสูงถึง 57,000 ล้านเหรียญสหรัฐ สูงกว่าเมืองท่องเที่ยวยอดฮิตหลาย ๆ เมือง อย่างเช่น ญี่ปุ่น (34,000 ล้านเหรียญสหรัฐ) ฮ่องกง (33,000 ล้านเหรียญสหรัฐ) จีน (33,000 ล้านเหรียญสหรัฐ) และไต้หวัน (12,000 ล้านเหรียญสหรัฐ)
การสํารวจนี้ เก็บข้อมูลยอดการใช้จ่ายผ่านบัตรเครดิต และยอดเงินสดที่มีใบเสร็จรับเงินในประเทศต่าง ๆ ทั่วโลก
ผลการสํารวจยังชี้ชัดด้วยว่า ประเทศไทยมีทุกอย่างสําหรับทุกคน ตั้งแต่วิลล่าหรูบนเกาะส่วนตัวไปจนถึงอาหารน่าตื่นตาบนท้องถนนที่มีราคาไม่แพง จึงไม่น่าแปลกใจที่นักท่องเที่ยวเลือกที่จะจ่าย
องค์การการท่องเที่ยวโลกฯ ยังคาดการณ์ว่า ฝีมือการประชาสัมพันธ์การท่องเที่ยวของไทย และการเข้ามาลงทุนของโรงแรมระดับ Top ของโลกในไทย จะทําให้รายรับจากการท่องเที่ยวของประเทศไทยสูงขึ้นอีกในปีหน้า
ยิ่งไปกว่านั้น....กรุงเทพฯ ยังเป็นเมืองสุดยอดจุดหมายปลายทางอันดับ 1 ของโลก ที่นักท่องเที่ยวต้องการมาเยือนและพักแรมมากที่สุด จากการจัดอันดับของมาสเตอร์การ์ด ประจําปี 2018 โดยเป็นการครองอันดับ 1 ต่อเนื่องเป็นปีที่ 3
และไทยยังเป็นประเทศเดียวที่มีจํานวนนักท่องเที่ยวมาเยือนติด Top 20 มากถึง 3 เมือง โดยจังหวัดภูเก็ตติดอันดับ 12 และเมืองพัทยา ติดอันดับ 18
สําหรับจุดแข็งด้านอื่น ๆ ที่ช่วยเสริมให้นักท่องเที่ยวอยากมาเยือนเมืองไทย คือ การมีโครงสร้างพื้นฐานที่ดี การผสมผสานที่ลงตัวระหว่างการเดินทางมาทํางานและพักผ่อน รวมไปถึงเสน่ห์ของวัฒนธรรมไทยที่เป็นเอกลักษณ์ ทําให้ชาวต่างชาติหลงใหล
นอกจากนี้ ประเทศไทยยังมีโอกาสเป็นเจ้าภาพจัดงานระดับโลกหลายรายการในปีที่ผ่านมา และรัฐบาลยังมีนโยบายปลดล็อกข้อยกเว้นให้กับนักท่องเที่ยวที่เข้ามาพักระยะสั้น รวมทั้งการเพิ่มจุดตรวจคนเข้าเมืองพิเศษสําหรับนักท่องเที่ยวชาวจีนด้วย
นับเป็นเรื่องดี ๆ ...ท่ามกลางกระแสข่าวว่า การท่องเที่ยวไทยเผชิญวิกฤต ที่ต้องบอกให้รู้กัน!!!
--------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. จุรินทร์ฯ ย้ำภาครัฐและภาคเอกชน ส่งเสริมการจ้างงานคนพิการ พร้อมเร่งดำเนินการจัดทำประกาศเกณฑ์การกู้ยืมเงินกองทุนส่งเสริมและพัฒนาคุณภาพชีวิตคนพิการเพื่อช่วยเหลือเยียวยา
วันพุธที่ 19 สิงหาคม 2563
รอง นรม. จุรินทร์ฯ ย้ําภาครัฐและภาคเอกชน ส่งเสริมการจ้างงานคนพิการ พร้อมเร่งดําเนินการจัดทําประกาศเกณฑ์การกู้ยืมเงินกองทุนส่งเสริมและพัฒนาคุณภาพชีวิตคนพิการเพื่อช่วยเหลือเยียวยา
นายจุรินทร์  ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ย้ําภาครัฐและภาคเอกชน ส่งเสริมการจ้างงานคนพิการ พร้อมเร่งดําเนินการจัดทําประกาศเกณฑ์การกู้ยืมเงินกองทุนส่งเสริมและพัฒนาคุณภาพชีวิตคนพิการเพื่อช่วยเหลือเยียวยา
วันนี้ (19 ส.ค. 63) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2563 โดยมีหน่วยงานที่เกี่ยวข้องเข้าร่วมประชุม สรุปสาระสําคัญดังนี้
ที่ประชุมมีมติรับทราบมาตรการเยียวยาช่วยเหลือคนพิการในช่วงภาวะวิกฤติการแพร่ระบาดของโรคติดเชื้อไวรัสโคโรนา 2019 (COVID-19) ตามมติคณะกรรมการส่งเสริมและการพัฒนาคุณภาพชีวิตคนพิการแห่งชาติ ตามที่กระทรวงการพัฒนาสังคมและความมั่นคงของมนุษย์เสนอ พร้อมกันนี้ ที่ประชุมได้หารือเรื่องการพักชําระหนี้เงินคนพิการหรือผู้ดูแลคนพิการสามารถกู้ยืมประกอบอาชีพฯ ของกองทุนส่งเสริมและพัฒนาคุณภาพชีวิตคนพิการสําหรับคนพิการและผู้ดูแล เป็นระยะเวลา 12 เดือน โดยต้องทําหนังสือแจ้งลูกหนี้คนพิการที่มีคุณสมบัติตามเกณฑ์ทุกราย ยกเว้นผู้ที่แสดงเจตจํานงค์ในการไม่ประสงค์ชําระหนี้มาแล้ว ลูกหนี้คนพิการที่มีความประสงค์ต้องการพักชําระหนี้ต้องส่งหนังสือกลับแต่ไม่ต้องมีผู้ค้ําประกัน และหากลูกหนี้คนพิการที่ต้องการขยายเวลาชําระหนี้จําเป็นต้องมีผู้ค้ําประกัน
นอกจากนี้ ที่ประชุมยังมีมติเห็นชอบ (ร่าง) ระเบียบคณะกรรมการส่งเสริมและพัฒนาคุณภาพชีวิตคนพิการแห่งชาติ ว่าด้วยการพิจารณาอนุมัติการจ่ายเงินเพื่อการส่งเสริมและพัฒนาคุณภาพชีวิตคนพิการและการจัดทํารายงานสถานะการเงินและการบริหารกองทุนส่งเสริมและพัฒนาคุณภาพชีวิตคนพิการ (ฉบับที่ ..) พ.ศ. ... และมอบหมายให้คณะอนุกรรมการบริหารกองทุนส่งเสริมและพัฒนาคุณภาพชีวิตคนพิการ พิจารณาการกําหนดเกณฑ์การปล่อยกู้ และหลักเกณฑ์กําหนดวงเงินปล่อยสินเชื่อสําหรับการกู้ยืมเงินประกอบอาชีพกรณีฉุกเฉิน พร้อมทั้งกําหนดระยะเวลาสิ้นสุดจากเดิม ธันวาคม 2563 เป็น มีนาคม 2564 และควรกําหนดสัดส่วนให้เป็นธรรม และทั่วถึงทั้งส่วนกลางและภูมิภาค ทั้งนี้ รองนายกรัฐมนตรีเร่งให้ดําเนินการจัดทําประกาศเกณฑ์การกู้ยืมเงินกองทุนส่งเสริมและพัฒนาคุณภาพชีวิตคนพิการให้มีผลบังคับใช้โดยเร็ว
ในตอนท้าย ที่ประชุมเห็นชอบพิจารณามอบหมายกระทรวงแรงงานร่วมกับหน่วยงานที่เกี่ยวข้องดําเนินการตามข้อเสนอของคณะอนุกรรมการส่งเสริมอาชีพคนพิการ ส่งเสริมการจ้างงานของคนพิการ ให้ศูนย์บริการคนพิการ (พก.) เป็นหน่วยงานหลักในการเป็นศูนย์กลางข้อมูลในการให้บริการคนพิการในทุกด้าน เพื่อป้องกันการทุจริตการจ้างงานคนพิการ เน้นการจ้างงานของคนพิการในภาครัฐให้เท่ากับภาคเอกชน
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.จัดเวิร์กชอป “กัญชาทางการแพทย์” ขับเคลื่อนนโยบายรัฐบาลอย่างเป็นรูปธรรม
วันพุธที่ 14 สิงหาคม 2562
สธ.จัดเวิร์กชอป “กัญชาทางการแพทย์” ขับเคลื่อนนโยบายรัฐบาลอย่างเป็นรูปธรรม
กระทรวงสาธารณสุข จัดเวิร์กชอป “กัญชาทางการแพทย์” ขับเคลื่อนนโยบายรัฐบาลอย่างเป็นรูปธรรม ประชาชนเข้าถึงการใช้กัญชาและสมุนไพรทางการแพทย์ได้อย่างปลอดภัย พร้อมส่งมอบน้ํามันกัญชาให้โรงพยาบาลศูนย์ทั้ง 12 เขตสุขภาพ
วันนี้ (14 สิงหาคม 2562) ที่ กระทรวงสาธารณสุข จ.นนทบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข เปิดการประชุมปรึกษาหารือการขับเคลื่อนนโยบายทางการแพทย์ (Workshop) โดยมีผู้บริหาร นักวิชาการ ผู้เชี่ยวชาญด้านต่างๆ กว่า 200 คน จัดทําแผนปฏิบัติการ กําหนดกรอบระยะเวลาดําเนินงาน และกําหนดเป้าหมายการขับเคลื่อนนโยบายรัฐบาล เรื่อง “กัญชาทางการแพทย์” อย่างเป็นรูปธรรม เพื่อให้ประชาชนเข้าถึงการใช้กัญชาและสมุนไพรทางการแพทย์ได้อย่างปลอดภัย
นายวัชรพงศ์ กล่าวว่า รองนายกรัฐมนตรีและรัฐมนตรีว่าการกระทรวงสาธารณสุข นายอนุทิน ชาญวีรกูล มีนโยบายสําคัญที่จะขับเคลื่อนงานสําคัญตามนโยบายรัฐบาล โดยมีเป้าหมาย เพื่อลดรายจ่าย เพิ่มรายได้ ร่างกายแข็งแรง เศรษฐกิจของประเทศแข็งแรง ต้องขอชื่นชมที่กระทรวงสาธารณสุขทํางานตอบสนองนโยบายรัฐบาล“กัญชาทางการแพทย์” ได้อย่างรวดเร็วและเป็นรูปธรรม นับเป็นหน่วยงานแรกที่ได้ระดมผู้บริหาร นักวิชาการ และผู้เชี่ยวชาญด้านต่างๆ แบ่งกลุ่มการทํางาน 6 ด้าน เพื่อทําแผนขับเคลื่อนนโยบายให้ได้ผลงานเชิงประจักษ์ โดยในวันนี้ได้มอบน้ํามันกัญชาขององค์การเภสัชกรรม ให้โรงพยาบาลทั้ง 12 เขตสุขภาพ เขตฯละ 350 ขวด
“ผมคิดว่าภายใน 3 เดือนนี้ เราจะได้เห็นความสําเร็จของนโยบายกัญชาทางการแพทย์ การที่ได้เห็นข้าราชการกระทรวงสาธารณสุขขับเคลื่อนนโยบายกัญชาเป็นรูปธรรมในวันนี้ ไม่ใช่รัฐมนตรีฯที่ดีใจ พี่น้องประชาชนคนไทยก็ดีใจ พวกเราทุกคนก็ดีใจที่กัญชาถูกนํามาใช้ประโยชน์ทางการแพทย์ ไม่ใช่ตอบสนองนโยบายรัฐมนตรีฯแต่เป็นการตอบสนอง 1 ใน 12 นโยบายที่สําคัญของรัฐบาล” นายวัชรพงศ์ กล่าว
ด้านนายแพทย์สุขุม กาญจนพิมาย ปลัดกระทรวงสาธารณสุข กล่าวว่า เรื่อง “กัญชาทางการแพทย์”เป็นอีกหนึ่งในนโยบายสําคัญของรัฐบาล ที่ต้องเร่งผลักดัน ทั้งด้านการพัฒนาเทคโนโลยี นวัตกรรมการแพทย์และสาธารณสุข เพื่อให้ประชาชนเข้าถึงการใช้กัญชาและสมุนไพรทางการแพทย์ได้อย่างปลอดภัย การเวิร์กชอปในครั้งนี้ แบ่งการทํางานเป็น 6 ด้าน ได้แก่ 1.การแพทย์แผนไทยและการแพทย์แบบผสมผสาน 2.การแพทย์แผนปัจจุบัน ด้านการปลูก การผลิต การกระจาย( supply chain ) 3.ระบบบริการการแพทย์แผนปัจจุบัน 4.การกํากับดูแล เช่น การปลดล็อคกัญชง การผลักดันเข้าบัญชียาหลัก ผลิตภัณฑ์ที่ยังไม่ถูกกฎหมาย 5.กลไกการขับเคลื่อนนโยบายกัญชาทางการแพทย์ และ6.การจัดการความรู้สื่อสารเผยแพร่ประชาสัมพันธ์ในภาพรวมกระทรวงสาธารณสุข
โดยทั้ง 6 กลุ่ม มีผู้บริหารระดับสูง อาทิ รองปลัดกระทรวงสาธารณสุข อธิบดี เลขาธิการสํานักคณะกรรมการอาหารและยา เลขาธิการสํานักงานหลักประกันสุขภาพแห่งชาติ ผู้ตรวจราชการเขตสุขภาพ และนักวิชาการ ผู้เชี่ยวชาญจากกรม กองต่างๆ รวมทั้งนายแพทย์สาธารณสุขจังหวัด ผู้อํานวยการโรงพยาบาลจากจังหวัดนําร่อง เป็นผู้ร่วมจัดทําแผนปฏิบัติงาน สําหรับน้ํามันกัญชาที่ได้รับมอบจากองค์การเภสัชกรรม ได้ส่งให้ 12โรงพยาบาลศูนย์ทั้ง 12 เขตสุขภาพ
************************************ 14 สิงหาคม 2562
รัฐบาลไทย-ข่าวทำเนียบรัฐบาล-ตรวจเยี่ยมและมอบนโยบาย สกศ.
วันจันทร์ที่ 25 พฤศจิกายน 2562
ตรวจเยี่ยมและมอบนโยบาย สกศ.
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เปิดเผยภายหลังตรวจเยี่ยมและมอบนโยบายแก่ผู้บริหาร ข้าราชการ และบุคลากร สํานักงานเลขาธิการสภาการศึกษา
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เปิดเผยภายหลังตรวจเยี่ยมและมอบนโยบายแก่ผู้บริหาร ข้าราชการ และบุคลากร สํานักงานเลขาธิการสภาการศึกษา ว่า สํานักงานเลขาธิการสภาการศึกษา (สกศ.) เป็นหน่วยงานองค์กรหลักของกระทรวงศึกษาธิการ ที่มีบทบาทสําคัญในการกําหนดแนวทางขับเคลื่อนการศึกษาเพื่อพัฒนาทรัพยากรมนุษย์ของประเทศ ตอบโจทย์ความต้องการพัฒนาประเทศ และการแข่งขันในระดับเวทีโลก
รมช.ศึกษาธิการ กล่าวว่า สกศ.ต้องปรับตัวให้ทันกระแสการเปลี่ยนแปลงของโลก โดยเฉพาะการพัฒนาคนด้วยการศึกษาแบบใหม่ ที่สร้างการเปลี่ยนแปลงอย่างมีนัยสําคัญต่อ "คนไทยยุค 4.0" ตามยุทธศาสตร์ชาติ ระยะ 20 ปี โดยปรับบทบาทเสมือนเป็น “ขงเบ้งแห่งกระทรวงศึกษาธิการ” ในการเป็นองค์กรนําขับเคลื่อนการศึกษา กําหนดแนวทางพัฒนาเด็ก เยาวชน และประชาชนทุกช่วงวัย ให้มีศักยภาพและทักษะที่สมบูรณ์พร้อมรอบด้าน มีความสามารถ มีคุณธรรมจริยธรรม รวมทั้งสามารถเรียนรู้ด้วยตนเอง และแสวงหาความรู้อย่างต่อเนื่องตลอดชีวิต พร้อมบูรณาการความร่วมมือจากภาคส่วนต่าง ๆ ทั้งภาครัฐ ภาคเอกชน ภาคการศึกษา และภาคประชาชน ร่วมขับเคลื่อนการพัฒนาคนไทยไปสู่เป้าหมาย คือ การสร้างคนที่มีคุณลักษณะและมีความพร้อมต่อการดํารงชีวิตในโลกศตวรรษที่ 21
รมช.ศึกษาธิการ กล่าวด้วยว่า ในฐานะดูแลรับผิดชอบการพัฒนาคนก้าวสู่ศตวรรษที่ 21 ให้สามารถคิดวิเคราะห์และเท่าทันต่อการเปลี่ยนแปลงของสังคมโลก ได้ผลักดันนโยบายการจัดการเรียนการสอนภาษาคอมพิวเตอร์ หรือ Coding ทั้งในระดับการศึกษาขั้นพื้นฐาน ตลอดจนพัฒนาครูและผู้บริหารไปพร้อมกัน เพื่อส่งเสริมการสร้างยกระดับการคิดวิเคราะห์สอดแทรกในทุกวิชา และเพื่อเพิ่มทักษะ Up-skill และสร้างทักษะใหม่ Re-skill โดยใช้หลักคิดทางวิทยาศาสตร์และเทคโนโลยีร่วมด้วย
จึงขอฝากให้ สกศ. เร่งส่งเสริม สนับสนุน พร้อมปรับบทบาทในการกําหนดทิศทางการขับเคลื่อนการศึกษา กําหนดกลยุทธ์และแนวทางต่าง ๆ เพื่อเป็นกรอบการทํางานของหน่วยงานทางการศึกษา อันจะนําไปสู่จุดหมายร่วมกัน คือ ธํารงความเป็นไทยและแข่งขันได้ในเวทีโลก ตอบสนองต่อวิสัยทัศน์การพัฒนาประเทศ เพื่อเป็นการสร้างงาน สร้างเงิน สร้างคุณภาพชีวิต และสร้างคนให้เป็นคนดี คนเก่ง และดํารงชีวิตได้อย่างมีความสุขตลอดไป
นวรัตน์ รามสูต/ณรีรัตน์ บุญหลัง: สรุป
นวรัตน์ รามสูต: เรียบเรียง
ทิพย์สุดา ศรีษะแก้ว: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-แจ้งเตือนสถานการณ์น้ำ รัฐเตรียมแผนรับมือ
วันจันทร์ที่ 27 สิงหาคม 2561
แจ้งเตือนสถานการณ์น้ํา รัฐเตรียมแผนรับมือ
--
สถานการณ์ฝนตกล่าสุด ยังคงมีฝนตกหนักในบางพื้นที่ โดยพื้นที่เสี่ยงภัยขณะนี้ ศูนย์เฉพาะกิจชั่วคราวในภาวะวิกฤตแจ้งว่ามีทั้งสิ้น 28 จังหวัด คือ
“เชียงราย พะเยา น่าน อุตรดิตถ์ พิษณุโลก เพชรบูรณ์ แม่ฮ่องสอน ตาก เลย หนองคาย บึงกาฬ นครพนม สกลนคร กาฬสินธุ์ ร้อยเอ็ด ยโสธร มุกดาหาร อํานาจเจริญ อุบลราชธานี กาญจนบุรี ราชบุรี เพชรบุรี ประจวบคีรีขันธ์ นครนายก ปราจีนบุรี จันทบุรี ตราด ระนอง”
ส่วนระดับน้ําในอ่างเก็บน้ําที่ต้องเฝ้าระวังเป็นพิเศษ ประกอบด้วย เขื่อนแก่งกระจาน จ.เพชรบุรี เขื่อนน้ําอูน จ.สกลนคร เขื่อนวชิราลงกรณ จ.กาญจนบุรี เขื่อนขุนด่านปราการชล จ.นครนายก และเขื่อนปราณบุรี จ.ประจวบคีรีขันธ์
โดยเฉพาะเขื่อนแก่งกระจาน ระดับน้ําในแม่น้ําเพชรบุรี ที่ อ.แก่งกระจาน ต่ํากว่าตลิ่งและมีแนวโน้มลดลง เช่นเดียวกับที่ อ.เมืองเพชรบุรี ก็มีระดับน้ําต่ํากว่าตลิ่งและมีแนวโน้มลดลง ทําให้น้ําท่วมริม 2 ฝั่งแม่น้ําเพชรบุรีลดลง แนวโน้มจะกลับสู่สภาวะปกติเร็ว ๆ นี้ แต่ยังต้องเฝ้าระวังเพราะมีฝนตกในพื้นที่ ส่วนในเขตเทศบาลเมืองเพชรบุรีไม่มีน้ําท่วมแล้ว
สําหรับพื้นที่ท้ายน้ําเขื่อนน้ําอูน มีพื้นที่ได้รับผลกระทบจากน้ําล้นตลิ่ง บริเวณบ้านนาหว้า อ.นาหว้า จ.นครพนม บ้านพอกใหญ่ อ.พรรณานิคม จ.สกลนคร และภาครัฐจําเป็นต้องระบายน้ําออกจากเขื่อน เพื่อรองรับปริมาณฝนที่ตกเหนือเขื่อน
จึงขอแจ้งเตือนประชาชนใน จ.สกลนคร บึงกาฬ และนครพนม ให้ติดตามข่าวสารอย่างใกล้ชิด เตรียมขนย้ายสิ่งของมีค่า และเตรียมอาหารหรือสิ่งจําเป็นต่อการดํารงชีพให้พร้อม
อย่างไรก็ตาม ประชาชนที่อาศัยอยู่ในพื้นที่ท้ายน้ําของเขื่อนอื่น ๆ ที่ต้องเฝ้าระวังเป็นพิเศษ ก็ต้องเตรียมตัวไว้ด้วยเช่นเดียวกัน
รัฐบาลเตรียมแผนรับมือสถานการณ์อย่างไร?
คณะทํางานอํานวยการและบริหารจัดการน้ําและศูนย์เฉพาะกิจชั่วคราวเฝ้าติดตาม สถานการณ์ตลอด 24 ชั่วโมง และประชุมวิเคราะห์คาดการณ์สถานการณ์ทุกวัน รวมทั้งออกประกาศแจ้งเตือนประชาชนในพื้นที่เสี่ยงและประชาชนทั่วไปให้รับทราบข้อมูล เพื่อเตรียมการรับมือภัยน้ําท่วมที่อาจจะเกิดขึ้นได้
โดยข้อมูลที่วิเคราะห์รายวัน มีทั้งแนวโน้มระดับน้ําในอ่างเก็บน้ําขนาดใหญ่ ขนาดกลาง และวางแผนระบายน้ํา ประเมินผลกระทบ รวมถึงแผนเผชิญเหตุทุกสถานการณ์
นอกจากนี้ ยังได้ส่งเจ้าหน้าที่กรมชลประทานและกรมทรัพยากรน้ําลงพื้นที่ให้คําแนะนําด้านเทคนิคการดูแลบํารุงรักษา และการบริหารจัดการน้ําอ่างเก็บน้ําขนาดเล็กที่อยู่ในการดูแลขององค์กรปกครองส่วนท้องถิ่น พร้อมทั้งรายงานสภาพน้ําในอ่างเก็บน้ําให้คณะกรรมการส่วนกลางรับทราบ เพื่อวางแผนและให้คําแนะนําต่อไป
ขอย้ําว่า! ในช่วงนี้กรมอุตุนิยมวิทยาออกประกาศเตือนฝนตกในหลายพื้นที่ ซึ่งอาจทําให้เกิดน้ําท่วมฉับพลัน น้ําป่าไหลหลาก น้ําล้นตลิ่ง และดินโคลนถล่มได้ ดังนั้น ประชาชนในพื้นที่เสี่ยงภัยจึงต้องระมัดระวังเป็นพิเศษ
ขณะเดียวกันปริมาณน้ําในอ่างเก็บน้ําบางแห่งยังอยู่ในระดับต่ํา เช่น ภาคตะวันออกเฉียงเหนือตอนล่าง หน่วยงานภาครัฐจึงได้จัดทําแผนฝนหลวง และแผนจัดส่งน้ําไปยังพื้นที่เพาะปลูกพืชในฤดูแล้ง เพื่อรับมือกับสถานการณ์ภัยแล้งต่อไป
---------------------
ภาพ/ข่าว:กลุ่มสื่อสารเชิงกลยุทธ์สํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หากติดเชื้อไวรัสโควิด-19 จะกลับมาทำงานได้อีกเมื่อไร ??
วันอังคารที่ 28 เมษายน 2563
หากติดเชื้อไวรัสโควิด-19 จะกลับมาทํางานได้อีกเมื่อไร ??
ติดเชื้อไวรัสโควิด-19 กลับมาทํางานได้อีกเมื่อไร ?
Q : หากติดเชื้อไวรัสโควิด-19 จะกลับมาทํางานได้อีกเมื่อไร ??
A : ศูนย์ควบคุมและป้องกันโรคแห่งชาติสหรัฐอเมริกา กําหนดว่าผู้ป่วยจะออกจากโรงพยาบาลได้ ก็ต่อเมื่อตรวจไม่พบไข้และไม่ต้องใช้ยาลดไข้ 3 วัน ไม่มีอาการของระบบทางเดินหายใจเป็นระยะเวลา 7 วัน และผลตรวจยืนยันการติดเชื้อด้วยวิธี Swab Test เป็นลบ 2 ครั้ง